**นวัตกรรม “ผ้าข้าวม้าพาเพลิน ฟื้นฟูอัมพฤกษ์”**

**ผู้ประดิษฐ์/คิดค้น/ผู้นำเสนอผลงาน** : วิลาวัลย์ ประกอบเลิศ

โรงพยาบาลส่งเสริมสุขภาพตำบลดงลิงบ้านสวนโคก ต.ดงลิง อ.กมลาไสย จ.กาฬสินธุ์

โทร 089-0934535 E-mail : aim\_wilawan@hotmail.co.th

**บทคัดย่อ**

นวัตกรรมผ้าขาวม้าพาเพลิน ฟื้นฟูอัมพฤกษ์มีวัตถุประสงค์เพื่อพัฒนานวัตกรรมผ้าขาวม้าพาเพลินมาใช้ในการดูแล ต่อเนื่องที่บ้านได้ วิธีการพัฒนาสิ่งประดิษฐ์การทำนวัตกรรมกายอุปกรณ์ในการดูแลผู้ป่วยอัมพฤกษ์ อัมพาต จากภูมิปัญญาพื้นบ้าน “ผ้าขาวม้าพาเพลิน” วัสดุอุปกรณ์ประกอบด้วย ผ้าข้าวม้า ๑ ผืน เชือกหรือยางยืดยาว 2 เมตร ไม้กลม โดยใช้เชือกหรือยางยืดผูกปลายด้านหนึ่งกับที่ยึดโยงให้มั่น และปลายเชือกหรือยางอีกด้านหนึ่งผูกกับไม้กลมขนาดพอเหมาะให้แน่นโดยให้ปลายไม้ทั้ง 2 ด้านยื่นออกมาเล็กน้อยประมาณ 1 คืบ ฟั่นผ้าขาวม้าแล้วสอดไว้ที่ปลายไม้ที่ยื่นออกมาแล้วล็อคเป็นปมไว้ทั้ง 2 ข้าง เพื่อป้องกันผ้าหลุด โดยนำไปทดลองใช้ในผู้ป่วยอัมพฤกษ์ อัมพาต ทั้ง 3 รายการบริหารเท้า จัดท่าผู้ป่วยนอนหงาย แล้วแขนผ้าขาวม้าใช้ปลายเท้า เอาเท้าข้างที่มีอาการคล้องที่ผ้าขาวม้า แล้วให้ญาติช่วยแกว่งไปมา ทำซ้ำๆท่าละ 10-20 รอบ แล้วพัก 1-2 นาที นับเป็น 1 ยก ทำติดต่อกันอย่างน้อย 5 ยก โดยให้ญาติทำวันละ 2 ครั้ง เช้าและเย็นการบริหารมือ จัดท่าผู้ป่วยขึ้นนั่ง ผูกเชือกห้อยลงมาปลายทั้ง 2 ข้างมัดกับไม้กลมเพื่อใช้แทนรอก ใช้ผ้าขาวม้าคล้องที่ไม้โยปลายข้างหนึ่งผูกกับแขนที่มีอาการของผู้ป่วย หรือในกรณีที่ผู้ป่วยยังพอสามารถที่จะกำผ้าขาวม้าเองได้ ก็ให้กำปลายผ้าขาวม้าเอง แล้วใช้มือข้างที่ไม่มีอาการดึงชายผ้าขาวม้าอีกด้าน ดึงแล้วปล่อย เพื่อให้แขนอีกข้างมีการกระดกขึ้นลง ทำซ้ำๆท่าละ 10-20 รอบ แล้วพัก 1-2 นาที นับเป็น 1 ยก ทำติดต่อกันอย่างน้อย 5 ยก โดยให้ญาติทำวันละ 2 ครั้ง เช้าและเย็น

การทดสอบประสิทธิภาพสิ่งประดิษฐ์ จากการนำนวัตกรรมผ้าขาวม้าพาเพลิน ฟื้นฟูอัมพฤกษ์ไปใช้กับผู้ป่วยโรคหลอดเลือดสมอง (อัมพฤกษ์ อัมพาต) จำนวน 3 ราย โดยให้ญาตินำสิ่งประดิษฐ์ไปใช้กับผู้ป่วย เป็นเวลา 6 เดือน พบว่าผู้ป่วยโรคหลอดเลือดสมอง (อัมพฤกษ์ อัมพาต) จำนวน 3 ราย หลังใช้ “ผ้าขาวม้าพาเพลิน” แล้วอาการดีขึ้น สามารถช่วยเหลือตัวเองได้มากขึ้น

ประโยชน์/และการนำไปใช้จากการนำนวัตกรรม “ผ้าขาวม้าพาเพลิน”มาใช้กับผู้ป่วยอัมพฤกษ์ อัมพาต สามารถช่วยในการฟื้นฟูสภาพผู้ป่วยอัมพฤกษ์ อัมพาต ทำให้อาการผู้ป่วยดีขึ้น สามารถช่วยเหลือตัวเองได้มากขึ้น ซึ่งทำให้ผู้ป่วยและญาติเกิดความพึงพอใจในระดับมากคิดเป็นร้อยละ 100 อีกทั้งยังเป็นการส่งเสริมการนำเอาภูมิปัญญาพื้นบ้านในท้องถิ่นมาใช้ เพื่อให้เกิดประโยชน์กับผู้ป่วยและคนในชุมชน และช่วยให้ประหยัดค่าใช้จ่ายในการรักษาโรคอีกด้วย

คำสำคัญ : ผ้าข้าวม้าพาเพลิน ฟื้นฟูอัมพฤกษ์

**นวัตกรรม “ผ้าข้าวม้าพาเพลิน ฟื้นฟูอัมพฤกษ์”**

**ผู้ประดิษฐ์/คิดค้น/ผู้นำเสนอ** : วิลาวัลย์ ประกอบเลิศ

โรงพยาบาลส่งเสริมสุขภาพตำบลดงลิงบ้านสวนโคก ต.ดงลิง อ.กมลาไสย จ.กาฬสินธุ์

โทร 089-0934535 E-mail : aim\_wilawan@hotmail.co.th

**บทนำ**

โรคหัวใจและหลอดเลือดเป็นปัญหาสาธารณสุขของประเทศไทยและระดับโลก องค์การอนามัยโลก ปีพ.ศ. 2551 พบการเสียชีวิตด้วยโรคไม่ติดต่อเรื้อรัง 36 ล้านคน ได้แก่โรคหัวใจและหลอดเลือด โรคมะเร็ง โรคถุงลมโปร่งพอง และโรคเบาหวาน1 จากการออกดำเนินงานเชิงรุกของทีมหมอครอบครัวในพื้นที่ โรงพยาบาลส่งเสริมสุขภาพตำบลบ้านสวนโคก พบปัญหาด้านสุขภาพของคนในชุมชนคือ หลอดเลือดสมอง (อัมพฤกษ์ อัมพาต) เป็นปัญหาที่สำคัญ และมีแนวโน้มเพิ่มขึ้นในอนาคต การส่งเสริมสุขภาพเพื่อป้องกันโรค ได้ดำเนินการควบคู่กันไปกับการรักษาและฟื้นฟูสภาพผู้ป่วย โดยเฉพาะในรายที่ต้องกลับไปดูแลต่อเนื่องที่บ้าน ผู้ป่วยเหล่านี้ถ้าไม่ได้รับการดูแลอย่างถูกต้องและต่อเนื่อง จะทำให้ผู้ป่วยมีอาการทรุดลง หรือเป็นเหตุให้เสียชีวิตเร็วขึ้น ซึ่งผู้ป่วยหลอดเลือดสมองที่ต้องได้รับการดูแลในพื้นที่ มีด้วยกัน 3 ราย แต่ด้วยภาระงานของทีมเยี่ยมบ้าน ทำให้ไม่สามารถออกปฏิบัติงานตามแผนได้อย่างต่อเนื่องทุกครั้ง จึงทำให้ผู้ศึกษาสนใจที่จะพัฒนานวัตกรรม “ผ้าขาวม้าพาเพลิน” เป็นกายอุปกรณ์ประยุกต์มาจากภูมิปัญญาพื้นบ้าน เข้ามาเสริมเพื่อช่วยในการฟื้นฟูสภาพผู้ป่วยอัมพฤกษ์ อัมพาตและ ส่งเสริมสนับสนุนให้ญาติ อสม.จิตอาสาและภาคีเครือข่ายสามารถดูแลผู้ป่วยอัมพฤกษ์ อัมพาตได้ ซึ่งการส่งเสริมศักยภาพในการดูแล และการสร้างการดูแลที่ต่อเนื่อง ส่งผลให้ผู้ป่วยได้รับการฟื้นฟูสภาพที่บ้านอย่างต่อเนื่อง2

**วัตถุประสงค์**

1. เพื่อพัฒนานวัตกรรม “ผ้าขาวม้าพาเพลิน” มาใช้ในการดูแล ต่อเนื่องที่บ้านได้

**วิธีการพัฒนาสิ่งประดิษฐ์**

การทำนวัตกรรมกายอุปกรณ์ในการดูแลผู้ป่วยอัมพฤกษ์ อัมพาต จากภูมิปัญญาพื้นบ้าน “ผ้าขาวม้าพาเพลิน” วัสดุอุปกรณ์ประกอบด้วย ผ้าข้าวม้า ๑ ผืน เชือกหรือยางยืดยาว 2 เมตร ไม้กลม โดยใช้เชือกหรือยางยืดผูกปลายด้านหนึ่งกับที่ยึดโยงให้มั่น และปลายเชือกหรือยางอีกด้านหนึ่งผูกกับไม้กลมขนาดพอเหมาะให้แน่นโดยให้ปลายไม้ทั้ง 2 ด้านยื่นออกมาเล็กน้อยประมาณ 1 คืบ ฟั่นผ้าขาวม้าแล้วสอดไว้ที่ปลายไม้ที่ยื่นออกมาแล้วล็อคเป็นปมไว้ทั้ง 2 ข้าง เพื่อป้องกันผ้าหลุด โดยทดลองนำท่ากายบริหารเท้าและมือ ไปใช้ในผู้ป่วยอัมพฤกษ์ อัมพาต ทั้ง 3 ราย

**การบริหารเท้า** จัดท่าผู้ป่วยนอนหงาย แล้วแขนผ้าขาวม้าใช้ปลายเท้า เอาเท้าข้างที่มีอาการคล้องที่ผ้าขาวม้า แล้วให้ญาติช่วยแกว่งไปมา ทำซ้ำๆท่าละ 10-20 รอบ แล้วพัก 1-2 นาที นับเป็น 1 ยก ทำติดต่อกันอย่างน้อย 5 ยก โดยให้ญาติทำวันละ 2 ครั้ง เช้าและเย็น

**การบริหารมือ** จัดท่าผู้ป่วยขึ้นนั่ง ผูกเชือกห้อยลงมาปลายทั้ง 2 ข้างมัดกับไม้กลมเพื่อใช้แทนรอก ใช้ผ้าขาวม้าคล้องที่ไม้โยปลายข้างหนึ่งผูกกับแขนที่มีอาการของผู้ป่วย หรือในกรณีที่ผู้ป่วยยังพอสามารถที่จะกำผ้าขาวม้าเองได้ ก็ให้กำปลายผ้าขาวม้าเอง แล้วใช้มือข้างที่ไม่มีอาการดึงชายผ้าขาวม้าอีกด้าน ดึงแล้วปล่อย เพื่อให้แขนอีกข้างมีการกระดกขึ้นลง ทำซ้ำๆท่าละ 10-20 รอบ แล้วพัก 1-2 นาที นับเป็น 1 ยก ทำติดต่อกันอย่างน้อย 5 ยก โดยให้ญาติทำวันละ 2 ครั้ง เช้าและเย็น

**การทดสอบประสิทธิภาพสิ่งประดิษฐ์**

-จากการนำนวัตกรรม ผ้าขาวม้าพาเพลิน ฟื้นฟูอัมพฤกษ์ไปใช้กับผู้ป่วยโรคหลอดเลือดสมอง (อัมพฤกษ์ อัมพาต) จำนวน 3 ราย โดยให้ญาตินำสิ่งประดิษฐ์ไปใช้กับผู้ป่วย เป็นเวลา 6 เดือน พบว่าผู้ป่วยโรคหลอดเลือดสมอง (อัมพฤกษ์ อัมพาต) จำนวน 3 ราย หลังใช้ “ผ้าขาวม้าพาเพลิน” แล้วอาการดีขึ้น สามารถช่วยเหลือตัวเองได้มากขึ้น

**ประโยชน์/และการนำไปใช้** จากการนำนวัตกรรม “ผ้าขาวม้าพาเพลิน”มาใช้กับผู้ป่วยอัมพฤกษ์ อัมพาต สามารถช่วยในการฟื้นฟูสภาพผู้ป่วยอัมพฤกษ์ อัมพาต ทำให้อาการผู้ป่วยดีขึ้น สามารถช่วยเหลือตัวเองได้มากขึ้น ซึ่งทำให้ผู้ป่วยและญาติเกิดความพึงพอใจในระดับมากคิดเป็นร้อยละ 100 อีกทั้งยังเป็นการส่งเสริมการนำเอาภูมิปัญญาพื้นบ้านในท้องถิ่นมาใช้ เพื่อให้เกิดประโยชน์กับผู้ป่วยและคนในชุมชน และช่วยให้ประหยัดค่าใช้จ่ายในการรักษาโรคอีกด้วย

**ข้อเสนอแนะ**

ควรมีการขยายผลการใช้นวัตกรรม “ผ้าขาวม้าพาเพลิน” ไปใช้กับผู้ป่วยที่มีภาวะพึ่งพิง ผู้สูงอายุติดบ้านติดเตียงที่ต้องดูแลต่อเนื่อง ผู้ป่วยข้อติด เพื่อเป็นกายอุปกรณ์ช่วยฟื้นฟูสภาพให้ผู้ป่วยสามารถช่วยเหลือตัวเองได้มากขึ้น และส่งเสริมให้ญาติ อสม.จิตอาสาและภาคีเครือข่ายสามารถดูแลผู้ป่วยต่อเนื่องที่บ้านเองได้

**เอกสารอ้างอิง**

 ณัฐธิวรรณ พันธ์มุง,อลิสรา อยู่เลิศลบ และสราญรัตน์ ลัทธิ. (2561). **ประเด็นสารรณรงค์วันหัวใจโลก ปีพ.ศ.**

 **2561**. สืบค้นเมื่อ 5 พฤศจิกายน 2561 จาก http://thaincd.com/document/file/download/

 knowledge/ประเด็นสารรณรงค์วันหัวใจโลก\_61.pdf

ปิยนุช ภิญโยและคณะ. (2558). **การพัฒนาการดูแลผู้ป่วยโรคหลอดเลือดสมอง โดยการมีส่วนร่วมของ**

 **ชุมชนในบริบทภาคตะวันออกเฉียงเหนือ**. วารสารพยาบาลสงขลานครินทร์. 35(2); 93-111

ศูนย์สมเด็จพระสังฆราชญาณสังวรเพื่อผู้สูงอายุจังหวัดชลบุรี กรมการแพทย์ กระทรวงสาธารณสุข. (2554).

 **คู่มือการดูแลผู้ป่วยโรคหลอดเลือดสมองระยะฟื้นฟูฉบับผู้ป่วยและผู้ดูแล.** สืบค้นเมื่อ 5 พฤศจิกายน

 2561 จาก <https://www.slideshare.net/UtaiSukviwatsirikul/ss-46732736>